《文峰翠合》
明代·邓瑗

嶙峋笔架插天齐，眺望回看列岫低。一带晚烟凝翡翠，半空暝色映玻璃。

云开峭壁寒偏急，雨霁遥空望欲迷。郁结灵钟腾瑞气，馀光夜夜灿文奎。

作者简介：邓瑗，字良璧。乐昌人。邓颙长子。明代宗景泰七年（一四五六）举人，授大理评事，升湖广按察司佥事。有《灵江诗集》。清同治《韶州府志》卷三三有传。